als_Latn dik_Latn sag_Latn
Rruga Mitrovice-Ribaric është bllokuara nga serbët të cilët akuzojnë EULEX-in se po kërcënon me burgosje liderët e komunave serbe në veri. Rreth 1500 serb kanë penguar qarkullimin e lirë në këtë aks, ndërsa tubuesit mbanin në duar sloganet “Të gjithë jemi të njëjtë” dhe “Cili prej nesh e ka radhën”. Deri më tani nuk janë shënuar incidente. Megjithatë, burime ende të pakonfirmuara bëjnë me dije se strukturat aktuale të kësaj komune, po përgatiten për ndërprerje të komunikimit me institucionet e Kosovës. Gjithçka nisi kur policia e Kosovës, me urdhër të një prokurori të EULEX-it, tentoi javën e kaluar të arrestonte kryetarin e komunës së Zubin Potokut, Stevan Vulloviç dhe ish-kryetarin e saj, Sllavisha Ristiç. Ata akuzohen për një sërë veprash penale. Të dy zyrtarët e akuzuar janë mes tubuesve në protestën që mbahet në Zubin Potok.
als_Latn